stanford-oval/wikipedia huggingface dataset:
ทวิอักษร
ภาษาอังกฤษ

ในภาษาอังกฤษมีทวิอักษรหลายคู่ ทั้งพยัญชนะและสระ พอยกตัวอย่างได้ดังนี้
ch มักใช้แทนเสียง /t͡ʃ/ หรือ /k/ ซึ่งมาจากภาษากรีก (chaos) หรือ /ʃ/ ซึ่งมาจากภาษาฝรั่งเศส (chef)
ck ใช้แทนเสียง /k/
gh ใช้แทนเสียง /g/ เมื่ออยู่ต้นคำ หรือเสียง /f/ หรือไม่มีเสียงเมื่ออยู่ภายในหรือท้ายคำ (enough, though) รวมไปถึงคำประสมที่เกิดจากคำเหล่านั้น
ng ใช้แทนเสียง /ŋ/
ph ใช้แทนเสียง /f/
qu มักใช้แทนเสียง /kʷ/ หรือ /k/ ซึ่งโดยปกติแล้ว q จะต้องตามด้วย u
rh ใช้แทนเสียง /ɹ/ ซึ่งมาจากภาษากรีก (rhotic)
sc ปกติใช้แทนเสียง /s/ หรือ /ʃ/ เมื่อนำหน้า e และ i
sh ใช้แทนเสียง /ʃ/
th ใช้แทนเสียง /θ/ หรือ /ð/
wh ใช้แทนเสียง /ʍ/ ในบางสำเนียง ส่วนสำเนียงอื่นใช้ /w/ หรือออกเสียง /h/ เมื่อนำหน้า o (who, whole) ดูที่ Wine–whine merger
wr ใช้แทนเสียง /ɹ/ เดิมทีนั้นออกเสียงเป็น /ɹʷ/ แต่ได้สูญหายไปในสำเนียงส่วนใหญ่
ต่อไปนี้เป็นตัวอย่างทวิอักษรที่เป็นสระ
ea มักใช้แทนเสียง /i:/, /ɛ/ หรือ /eɪ/
ie มักใช้แทนเสียง /i:/ หรือ /aɪ/
ai มักใช้แทนเสียง /ɛ/ หรือ /eɪ/
ei มักใช้แทนเสียง /i:/ หรือ /aɪ/ ซึ่งหาได้ยากกว่า
au มักใช้แทนเสียง /ɔ/
eu มักใช้แทนเสียง /ju/
ou มักใช้แทนเสียง /aʊ/ หรือ /u:/ ซึ่งหาได้ยากกว่า
aw มักใช้แทนเสียง /ɔ/
ew มักใช้แทนเสียง /ju/
ow มักใช้แทนเสียง /oʊ/ หรือ /aʊ/
ดูเพิ่ม

สระประสมสองเสียง (diphthong)
ทวินเจ็ต

ทวินเจ็ต (อังกฤษ: Twin Jet) เป็นสายการบินระดับภูมิภาคสัญชาติฝรั่งเศส ที่มีสำนักงานใหญ่ในแอ็กซ็องพรอว็องส์ สายการบินให้เที่ยวบินสู่จุดหมายปลายทางระดับภูมิภาคในฝรั่งเศสและอิตาลี
ประวัติ

ทวินเจ็ตก่อตั้งขึ้นในเดือนพฤษภาคม ค.ศ. 2001 และเริ่มดำเนินงานเที่ยวบินแรกในมีนาคม ค.ศ. 2002 สายการบินให้บริการเที่ยวบินเช่าเหมาลำและเที่ยวบินธุรกิจกว่า 250 เที่ยวต่อสัปดาห์สู่จุดหมายปลายทางภายในประเทศฝรั่งเศสและสู่โบโลญญาและมิลานในอิตาลี
ในต้นเดือนมกราคม ค.ศ. 2017 ทวินเจ็ตได้ควบรวมกิจการกับคู่แข่ง เฮ็กซ์แอร์ และได้ควบรวมเส้นทางบินทั้งเครือข่ายเส้นทางและฝูงบิน
จุดหมายปลายทาง

ณ เดือนมิถุนายน ค.ศ. 2024 ทวินเจ็ตให้บริการเที่ยวบินสู่จุดหมายปลายทางดังต่อไปนี้:
| ประเทศ | เมือง | ท่าอากาศยาน | หมายเหตุ |
| --- | --- | --- | --- |
| ฝรั่งเศส | บอร์โด | ท่าอากาศยานบอร์โด-เมรีญัก |  |
| ฝรั่งเศส | ลียง | ท่าอากาศยานลียง-แซ็งแตกซูว์เปรี | ฐานการบิน |
| ฝรั่งเศส | มาร์แซย์ | ท่าอากาศยานมาร์แซย์พรอว็องส์ | ฐานการบิน |
| ฝรั่งเศส | แม็ส/น็องซี | ท่าอากาศยานแม็ส–น็องซี–ลอแรน | เมืองสำคัญ |
| ฝรั่งเศส | นิส | ท่าอากาศยานนิสโกตดาซูร์ |  |
| ฝรั่งเศส | ปารีส | ท่าอากาศยานออร์ลี | เมืองสำคัญ |
| ฝรั่งเศส | โป | ท่าอากาศยานโปปีเรเน |  |
| ฝรั่งเศส | แรน | ท่าอากาศยานแรน |  |
| ฝรั่งเศส | ตูลูซ | ท่าอากาศยานตูลูซ–บลาญัก | ฐานการบิน |
| อิตาลี | โบโลญญา | ท่าอากาศยานโบโลญญา กูลเยลโม มาร์โกนี |  |
| อิตาลี | มิลาน | ท่าอากาศยานมิลานมัลเปนซา |  |
ฝูงบิน

ณ เดือนมิถุนายน ค.ศ. 2024 ทวินเจ็ตมีเครื่องบินประจำการในฝูงบินดังนี้:
| เครื่องบิน | ประจำการ | คำสั่งซื้อ | ผู้โดยสาร | หมายเหตุ |
| --- | --- | --- | --- | --- |
| บีชคราฟต์ 1900ดี | 13 | — | 19 |  |
| รวม | 13 | — |  |  |
ทวินเจ็ตมีอายุฝูงบินเฉลี่ย 27.2 ปี
แหล่งข้อมูลอื่น

วิกิมีเดียคอมมอนส์มีสื่อเกี่ยวกับ Twin Jet
เว็บไซต์ทางการ
บีชคราฟต์ 1900ดี ของทวินเจ็ต
ทอกซิน

| ทอกซิน |
| --- | --- |
ภาพวาดทอกซิน โดย แพทริก บิสลีย์
ปรากฏครั้งแรก: เป็น แพทริก มัลลิแกน:   Venom/Carnage #1 (กันยายน 2004)   เป็น ทอกซิน:   Venom/Carnage #2 (ตุลาคม 2004)   เป็น เอ็ดดี้ บร็อค:   Venom #17 (พฤษภาคม 2012)
ข้อมูลตัวละครในเรื่อง
เพศ: ชาย
ทอกซิน (อังกฤษ: Toxin) หรือ แพทริก มัลลิแกน (อังกฤษ: Patrick Mulligan) เป็นตัวละครที่แต่งขึ้นของมาร์เวล เขาเป็นซูเปอร์ฮีโรตัวที่ 3 ของซิมเบียนในซีรีส์เรื่องสไปเดอร์แมน และปรากฏในหนังสือการ์ตูนเรื่องอื่นที่เกี่ยวกับดาวเคราะห์ของซิมเบียน
เรื่องราวและลักษณะเฉพาะ

ทอกซินจะคล้ายกับพ่อและปู่ของเขาผสมกัน (คาร์เนจเป็นพ่อ เวนอมเป็นปู่) คาร์เนจเกลียดลูกคนนี้มากเพราะกลัวว่าทอกซินจะแข็งแกร่งกว่าตน คาร์เนจรู้ตัวอยู่แล้วว่าอาจจะให้กำเนิดลูกออกมา จึงคิดจะฆ่าทันทีถ้าลูกเกิดมาแล้ว แต่สุดท้ายก็ไม่สามารถฆ่าทอกซินได้เพราะเวนอมคอยปกป้องหลานของตัวเอง 
หลังจากคลอดลูกออกมาแล้ว คาร์เนจก็หมดเรี่ยวแรงจากการคลอด เลยไม่สามารถฆ่าลูกที่เกิดมาได้ คาร์เนจจึงนำตัวอ่อนนี้ไปฝังกับแพทริก มัลลิแกน แล้วหนีไป โดยหวังว่าจะได้ฆ่าในคราวหน้า หลังจากที่เขาแข็งแรงดีแล้ว
แพทริก มัลลิแกน เป็นตำรวจแห่งเมืองนิวยอร์ก และเขาก็มีปัญหาต่าง ๆ มากมายมารุมเร้าชีวิตของเขา เช่น งานที่แสนเครียดของเขา ช่วงหนึ่งที่เขาออกปฏิบัติการ เขาก็ได้เจอกับคาร์เนจที่คลอดลูกอยู่ คาร์เนจต้องการซ่อนลูกให้ห่างจากเวนอม จึงฝังลูกไว้ที่แพทริก แต่ตอนนั้นทอกซินยังไม่แข็งแรงดีนัก จึงไม่สามารถออกมาเป็นรูปร่างของชุดได้ ด้านเวนอมเองก็หวังที่จะได้เจอหน้าหลานเร็ว ๆ เพื่อที่จะเอาหลานมาเป็นคู่หู และร่วมกันต่อสู้กับคาร์เนจ
ทางด้านแพทริกยังไม่ค่อยแน่ใจว่าเกิดอะไรขึ้นกับเขา แต่นานไปเจ้าซิมเบียนนี้ก็ได้กลายเป็นชุดของแพทริก เขาได้กลายเป็นทอกซินหลังจากที่คาร์เนจกลับมาทำร้ายครอบครัวของแพทริก แพทริกจึงได้ตระหนักถึงความอันตรายของเจ้าซิมเบียนนี้ โดยเวนอมเองก็รู้ดีว่าทอกซินนับวันยิ่งแสดงความโหดร้ายออกมา เวนอมกับคาร์เนจ (ต้องการทำลายอยู่แล้ว) จึงพยายามทำลายเจ้าซิมเบียนนี้หลายครั้งแต่ก็ไม่เป็นผลสำเร็จ มันกลับทำให้ทอกซินแข็งแกร่งมากยิ่งขึ้น
สไปเดอร์แมนจึงกลายมาเป็นคนที่มาช่วยทอกซิน ทอกซินได้พูดคุยกับสไปเดอร์แมนแล้วเล่าเรื่องที่เกิดขึ้นทั้งหมดที่เกิดขึ้นกับเขา สไปเดอร์แมนได้กล่าวคำที่ลุงเบนเคยพูดกับเขาว่า "พลังอำนาจอันยิ่งใหญ่ มาพร้อมกับความรับผิดชอบที่ใหญ่ยิ่ง" ทอกซินได้พยายามบังคับตนเองให้เลิกทำความรุนแรงและทำลายสิ่งต่าง ๆ (ซึ่งเป็นเรื่องที่ยากมาก) แล้วเขาก็หนีออกจากการงานและครอบครัวของเขาไปสู่ชีวิตใหม่
ความสามารถ

ทอกซินมีความสามารถคล้ายสไปเดอร์แมน คือ ไต่บนกำแพง พ่นใยไม่จำกัด (เป็นใยรูปแบบโซ่เหล็ก) อำพรางตัว แขนกลายเป็นอาวุธของแข็ง รักษาตัวได้อย่างรวดเร็ว
ทอกซินไม่เหมือนกับซิมเบี่ยนอื่น ๆ ตรงที่ทอกซินไม่ได้ควบคุมจิตใจของเจ้าของร่าง ยามทอกซินกลายมาเป็นแพทริก เจ้าซิมเบียนนี้จะสามารถพูดคุยกับแพทริกได้
เนื่องจากทอกซินเป็นลูกผสมระหว่างเวนอมกับคาร์เนจ ในตอนจบทอกซินก็แข็งแกร่งกว่าซิมเบียนทั้งสองนี้
ทริลเลอร์ 25

ทริลเลอร์ 25 (อังกฤษ: Thriller 25) เป็นอัลบั้มชำระใหม่ในการเฉลิมฉลองครบรอบ 25 ปี จากสตูดิโออัลบั้มที่หกของนักร้องชาวอเมริกัน ไมเคิล แจ็กสัน ทริลเลอร์ อัลบั้มที่มียอดขายระหว่าง 51 และ 65 ล้านชุดทั่วโลก ทำให้เป็นอัลบั้มที่มียอดขายสูงสุดตลอดกาล แจ็คสันกล่าวว่าเขาจะพูดคุยความคิดที่มีการทำงานร่วมกันกับ will.i.am. ออกจำหน่ายในประเทศออสเตรเลียวันที่ 8 กุมภาพันธ์ ค.ศ. 2008 ,ในสากล 11 กุมภาพันธ์ ค.ศ. 2008 และในสหรัฐอเมริกา 12 กุมภาพันธ์ ค.ศ. 2008 โดย Epic, Legacy และMJJ Productionsโดยมีเพลงที่ไม่เคยวางจำหน่ายอยู่รวมด้วย คือ For All Time
2 ซิงเกิล "The Girl Is Mine 2008" และ "Wanna Be Startin' Somethin' 2008" ถูกออกจำหน่ายมาจากอัลบั้มที่ประสบความสำเร็จในระดับปานกลางและจำนวนชาร์ตรีมิกซ์อื่น ๆ แม้จะไม่มีการเปิดตัวทางกายภาพ ทริลเลอร์ 25 ประสบความสำเร็จในเชิงพาณิชย์ขายสามล้านเล่มทั่วโลกในสัปดาห์ที่ 12 ของตนและโดยทั่วไปได้รับการตอบรับอย่างดีในหมู่นักวิจารณ์แม้จะมีมุมมองของพวกเขาเนื้อหาใหม่ที่ไม่ได้เป็นแรงบันดาลใจกับต้นฉบับ
เบื้องหลัง

แจ็กสัน ได้วางจำหน่ายสตูดิโออัลบั้มที่หก ทริลเลอร์ ในวันที่ 30 พฤศจิกายน ค.ศ. 1982 ด้วยยอดขายประมาณ 65 ล้านชุดทั่วโลก ทำให้เป็นอัลบั้มที่มียอดขายสูงสุดตลอดกาล และเป็นอัลบั้มแรกในประวัติศาสตร์ที่ 7 ซิงเกิลติดอันดับท็อปเท็น ความสำเร็จของ Thriller ทำเอาแจ็คสันครอบครองในตำแหน่งเพลงป๊อปกลายเป็นป๊อปไอคอนทางวัฒนธรรมนานาชาติ
แจ็คสันถูกถามเกี่ยวกับ บทที่สอง ต่อทริลเลอร์ ในรายการAccess Hollywood ในปลายปี ค.ศ. 2006 เขาบอกว่าเขาจะพูดคุยกับทำงานร่วมกันกับ วิล.ไอ.แอม แต่ยังไม่ได้พิจารณา "ไม่ ฉันไม่ได้คิดเกี่ยวกับมันในรูปแบบ แต่ฉันจะให้มันคิดเพิ่มเติม เรายังไม่ได้กล่าวถึงจริงๆมันยังอยู่ในระดับนั้น แต่ฉันแน่ใจว่าในบางจุดที่เราจะได้ แต่มันเป็นความคิดยอดเยี่ยม" วิล.ไอ.แอม ทำหน้าที่เป็นผู้อำนวยการผลิต การจำหน่ายอัลบั้มที่มีการประกาศในการแถลงข่าวของอีพิกเรเคิดส์ ในวันที่ 30 พฤศจิกายน ค.ศ. 2007
การจำหน่าย

Thriller 25 ถูกจำหน่ายในรูปแบบแผ่นซีดี และไวนิล พร้อมกับเพลงต้นฉบับที่มีเจ็ดโบนัสแทร็ก และเพลงใหม่ที่เรียกว่า For All Time (มีการสนับสนุนที่มีให้โดย Toto) , Vincent Price's voice-over และ ห้ารีมิกซ์ที่มีศิลปินร่วมสมัย เช่น เฟอร์กี้ และเอค่อน
รายการเพลง > Thriller 25: Japanese Single Collection

ในปี 2008 เวอร์ชันลิมิตของ Thriller 25 ได้รับการวางจำหน่ายในประเทศญี่ปุ่น
| --- | --- |
 CD 1 "The Girl Is Mine"  "Can't Get Outta the Rain":  CD 2 "Billie Jean"  "It's the Falling in Love"  
| --- | --- |
 CD 3 "Beat It"  "Get on the Floor":  CD 4 "Wanna Be Startin' Somethin'"  "Wanna Be Startin' Somethin'" (Instrumental)  
| --- | --- |
 CD 5 "Human Nature"  "Baby Be Mine":  CD 6 "P.Y.T. (Pretty Young Thing)"  "Workin' Day and Night" (Live recording from the 1981 album The Jacksons Live!)
บุคลากร

| --- | --- |
 อำนวยการผลิต: Michael Jackson "The Girl Is Mine 2008" คีย์บอร์ด และสังเคราะห์เสียง: Harris  โปรดิวเซอร์/ช่าง/มิกเซอร์/กลอง/โน็ต: will.i.am "P.Y.T. (Pretty Young Thing) 2008" คีย์บอร์ด และสังเคราะห์เสียง: Keith Harris  แซ็กโซโฟน: Tim Izo  แตร: Printz Board  เบื้องหลังเสียงร้อง: Garcia/Battle  โปรดิวเซอร์/ช่าง/มิกเซอร์/กลอง/โน็ต: will.i.am   "Wanna Be Startin' Somethin' 2008" โปรแกรมมิง และประพันธ์ดนตรี: Akon/Tuinfort  ช่างแทร็ก: Padraic Kerin  มิกเซอร์: Dylan "3-D" Dresdow  โปรดิวเซอร์: Jackson/Akon/Tuinfort:  "Beat It 2008" โปรดิวเซอร์/กลอง/สังเคราะห์เสียง/keys: will.i.am  ช่าง: Padraic Kerin/Dylan "3-D" Dresdow/will.i.am "Billie Jean 2008" ช่าง/มิกเซอร์: Kilhoffer/Dresdow/Dromgoole/Hertwech/Wheeler/Houge  คีย์บอร์ด: Bhasker/Kilhoffer/Caruso  โปรดิวเซอร์: Jackson/West/Kilhoffer   "For All Time" บันทึกเสียงโดย Bruce Swedien  คีย์บอร์ด: Porcaro/Paich  กีต้าร์: Lukather  กลอง: Porcaro  มิกเซอร์: Guzauski/Bender  โปรดิวเซอร์: Jackson
การรับรอง

| ประเทศ | การรับรอง | จำนวนหน่วยที่รับรอง/ยอดขาย |
| --- | --- | --- |
| Argentina (CAPIF) | Gold | 20,000^ |
| Belgium (BEA) | Gold | 15,000* |
| Brazil (Pro-Música Brasil) | Gold | 30,000* |
| Canada (Music Canada) | Gold | 40,000^ |
| Italy (FIMI) | 3× Platinum | 150,000 |
| Mexico (AMPROFON) | Platinum+Gold | 120,000^ |
| Netherlands (NVPI) | Gold | 30,000^ |
| Norway (IFPI Norway) | Gold | 15,000* |
| Poland (ZPAV) | Platinum | 20,000* |
| Portugal (AFP) | Platinum | 20,000^ |
| Spain (PROMUSICAE) | Platinum | 80,000^ |
| Sweden (GLF) | Gold | 20,000^ |
| Switzerland (IFPI Switzerland) | Gold | 15,000^ |
| United Kingdom (BPI) | Platinum | 300,000^ |
สรุป
| Europe (IFPI) | Platinum | 1,000,000* |
 *ตัวเลขยอดขายขึ้นกับการรับรองอย่างเดียว ^ตัวเลขการจัดส่งขึ้นอยู่กับการรับรองเพียงอย่างเดียว ตัวเลขสตรีมมิงและยอดขายขึ้นอยู่กับการรับรองเพียงอย่างเดียว
ประวัติการออกจำหน่าย

| ประเทศ | วันที่ | ค่ายเพลง | รูปแบบ |
| --- | --- | --- | --- |
| ออสเตรเลีย | 8 กุมภาพันธ์ ค.ศ. 2008 | Epic Records, Legacy Recordings, MJJ Productions | CD, LP record, Digital download |
| เยอรมนี | 8 กุมภาพันธ์ ค.ศ. 2008 | Epic Records, Legacy Recordings, MJJ Productions | CD, LP record, Digital download |
| อิตาลี | 8 กุมภาพันธ์ ค.ศ. 2008 | Epic Records, Legacy Recordings, MJJ Productions | CD, LP record, Digital download |
| ฟิลิปปินส์ | 8 กุมภาพันธ์ ค.ศ. 2008 | Epic Records, Legacy Recordings, MJJ Productions | CD, LP record, Digital download |
| ยุโรป | 11 กุมภาพันธ์ ค.ศ. 2008 | Epic Records, Legacy Recordings, MJJ Productions | CD, LP record, Digital download |
| สหราชอาณาจักร | 11 กุมภาพันธ์ ค.ศ. 2008 | Epic Records, Legacy Recordings, MJJ Productions | CD, LP record, Digital download |
| สหรัฐอเมริกา | 12 กุมภาพันธ์ ค.ศ. 2008 | Epic Records, Legacy Recordings, MJJ Productions | CD, LP record, Digital download |
| ไต้หวัน | 15 กุมภาพันธ์ ค.ศ. 2008 | Epic Records, Legacy Recordings, MJJ Productions | CD, LP record, Digital download |
| ญี่ปุ่น | 20 กุมภาพันธ์ ค.ศ. 2008 | Epic Records, Legacy Recordings, MJJ Productions | CD, LP record, Digital download |
| แคนาดา | 11 กุมภาพันธ์ ค.ศ. 2008 | Epic Records, Legacy Recordings, MJJ Productions | CD, LP record, Digital download |
| ฝรั่งเศส | 28 กุมภาพันธ์ ค.ศ. 2008 | Epic Records, Legacy Recordings, MJJ Productions | CD, LP record, Digital download |
| เฮติ | 28 กุมภาพันธ์ ค.ศ. 2008 | Epic Records, Legacy Recordings, MJJ Productions | CD, LP record, Digital download |
| แอฟริกาใต้ | 28 กุมภาพันธ์ ค.ศ. 2008 | Epic Records, Legacy Recordings, MJJ Productions | CD, LP record, Digital download |
| แทนซาเนีย | 28 กุมภาพันธ์ ค.ศ. 2008 | Epic Records, Legacy Recordings, MJJ Productions | CD, LP record, Digital download |
ทองคำเปลว

| --- | --- |
ทองคำเปลว Gold leaf
   กระบวนการปิดทองคำเปลว
ทองคำเปลว (อังกฤษ: Gold leaf) คือทองที่ได้รับการตีแผ่จนเป็นแผ่นที่บางมาก ทองคำเปลวมักจะใช้สำหรับการปิดทอง (gilding) หรือปิดบนองค์พระพุทธรูปหรือสิ่งสักการะ ทองคำเปลวทำจากทอง โดยมีสีต่างๆ เกิดขึ้นตามองค์ประกอบของโลหะชนิดอื่นๆ ที่ผสมในกระบวนการผลิตทองคำเปลว มีตั้งแต่ 96.5%, 99% ไปจนถึง 99.99%
ในปัจจุบันมีการนำทองคำวิทยาศาสตร์ขึ้นมาใช้งานแทนทองคำเปลวที่ทำจากทองคำแท้เนื่องจากมีต้นทุนที่ถูกกว่า โดยจะสังเกตความแตกต่างได้ง่ายเมื่อใช้นิ้วมือขยี้ หากทองคำเปลวไม่ติดนิ้วมือและเป็นรอยขาด ลักษณะเป็นแผ่นบางๆแตกเป็นชิ้นๆ แสดงว่าเป็นทองคำวิทยาศาสตร์ และถ้าหากใช้นิ้วมือขยี้ทองคำเปลวแล้วติดมือแสดงว่าเป็นทองคำแท้ ข้อสังเกตอีกหนึ่งประการทองคำเปลวที่ผลิตจากทองคำแท้จะมีสีที่แวววาวกว่าทองคำเปลววิทยาศาสตร์
อย่างไรก็ตามทองคำเปลวได้ถูกนำมาใช้ในด้านต่างๆ เช่น ใช้ในทางการแพทย์ ด้านความสวยความงาม และถูกนำมาใช้ในการประกอบอาหาร เป็นต้น
ดูเพิ่ม

ทองคำ
แหล่งข้อมูลอื่น

วิกิมีเดียคอมมอนส์มีสื่อเกี่ยวกับ ทองคำเปลว
ทอม เดลีย์

โทมัส โรเบิร์ต "ทอม" เดลีย์ (อังกฤษ: Thomas Robert "Tom" Daley, OBE) เกิดวันที่ 21 พฤษภาคม ค.ศ. 1994  เป็นนักกีฬากระโดดน้ำชาวอังกฤษ เชี่ยวชาญการกระโดดน้ำ แฟลตฟอร์ม 10 เมตร เคยชนะเลิศในการแข่งขันฟีนาแชมเปียน 2009 ด้วยอายุเพียง 15 ปี เขาเริ่มการกระโดดน้ำเมื่ออายุ 7 ปี และเป็นสมาชิกสโมสรกระโดดน้ำไพลมัท เขาเริ่มโดดเด่นในการแข่งขันระดับนานาชาติ เมื่ออายุ 9 ปี เขาเป็นตัวแทนของเกรตบริเตนในการแข่งขันโอลิมปิกฤดูร้อน 2008
ในโอลิมปิกฤดูร้อน 2020 ที่กรุงโตเกียว ดาเลย์กับคู่หูของเขา แมตตี ลี ซึ่งเป็นการเปิดตัวในโอลิมปิกของลีด้วย ทั้งคู่ได้คว้าเหรียญทองโอลิมปิกครั้งแรกของเขาในรายการแพลตฟอร์ม 10 เมตร ชายคู่ ชนะคู่แข่งจากจีนด้วย 1.23 คะแนนในคะแนนรวม 471.81
ทศรถ มาญฌี

| ทศรถ มาญฌี |
| --- | --- |
दशरथ मांझी
ทศรถ มาญฌี บนดวงตราไปรษณียากรอินเดีย ปี 2016
เกิด: 14 มกราคม ค.ศ. 1934(1934-01-14) คหเลาร์ รัฐพิหาร บริติชอินเดีย
เสียชีวิต: 17 สิงหาคม ค.ศ. 2007(2007-08-17) (73 ปี) นิวเดลี อินเดีย
สัญชาติ: อินเดีย
ชื่ออื่น: เมาน์เตนแมน (Mountain Man)
อาชีพ: ผู้ใช้แรงงาน
มีชื่อเสียงจาก: ขุดเขาด้วยมือเพื่อเชื่อมต่อคหเลาร์ กับ คยา
คู่สมรส: ฟัลคุนี เทวี (Falguni Devi)
ทศรถ มาญฌี (อักษรโรมัน: Dashrath Manjhi, 14 มกราคม 1934 – 17 สิงหาคม 2007) หรือเป็นที่รู้จักในชื่อ เมาน์เตนแมน (อังกฤษ: Mountain Man) เป็นผู้ใช้แรงงานชาวอินเดียจากหมู่บ้านคหเลาร์ ใกล้กับนครคยา รัฐพิหาร ภรรยาของเขาเสียชีวิตสนปี 1959 จากการขาดเจ็บหลังร่วงจากภูเขา และจากภูเขาลูกเดียวกันนี้กั้นทางเชื่อมต่อไปยังโรงพยาบาลใกล้ ๆ ในเวลานั้น มาญฌีจึงตัดสินใจขุดทางถนนยาว 110 เมตร กว้าง 9.1 เมตร ลึก 7.7 เมตร ผ่านตรงสันเขาของเขาลูกนั้น โดยใช้เพียงแค่ค้อนกับสิ่วเท่านั้น หลังการขุดนาน 22 ปี ถนนของเขาก็ได้สำเร็จ และเชื่อมต่อพื้นที่อาตรี กับ วาฌีรคันจ์ ในอำเภอคยา เข้าด้วยกัน ร่นระยะทางจาก 55 เหลือ 15 กิโลเมตร และได้รับรางวัลเชิดชูเกียรติจากมุขนายกรัฐพิหาร นิตีศ กุมาร
ชีวิตช่วงต้น

ทศรถ มาญฌี เกิดในครอบครัววรรณะมาญฌี กลุ่มหนึ่งของทลิต ซึ่งเป็นวรรณะต่ำสุดในอินเดีย เขาหนีออกจากบ้านตั้งแต่ยังเด็ก และไปทำงานในเหมืองถ่านหินแห่งหนึ่งในธนพาท ต่อมาเขาได้เดินทางกลับไปคหเลาร์ บ้านเกิด และสมรสกับฟัลคุนี เทวี (Falguni หรือ Phaguni Devi)
คหเลาร์ในเวลานั้น (และยังคงเป็นเช่นนั้นในปัจจุบัน) เป็นหมู่บ้านขนาดเล็กที่มีทรัพยากรไม่กี่อย่าง ทางใต้มีสันเขาอายุยุคเมโซโปรเตอโรโซอิก (1- 1.6 พันล้านปี) ส่วนหนึ่งของเทือกเขาราชคีร์ กั้นระหว่างคหเลาร์กับวาฌีรกันจ์ (Wazirganj) ซึ่งมีทรัพยากรต่าง ๆ มากกว่า
การสร้างถนน

หลังเขาเดินทางกลับมาคหเลาร์ เขาได้ทำงานเป็นแรงงานภาคการเกษตร ในปี 1959 ภรรยาของเขาบาดเจ็บอย่างหนักหลังหล่นจากภูเขาและเสียชีวิตเนื่องจากไม่สามารถเดินทางไปยังโรงพยาบาลที่ใกล้ที่สุด ซึ่งอยู่ห่างไป 90 km (56 mi) ได้ทัน รายงานบางแหล่งกล่าวว่าเธอได้รับบาดเจ็บขณะเดินไปตามทางแคบ ๆ ข้ามชะง่อนหินเพื่อนำน้ำหรืออาหารกลางวันไปให้มาญฌี ซึ่งต้องทำงานห่างจากหมู่บ้านที่ตำแหน่งทางใต้ของสันเขา รายงานอื่น ๆ เชื่อมโยงเส้นทางข้ามสันเขากับการที่เธอไปโรงพยาบาลไม่ทัน แต่ไม่ได้เกี่ยวกับการบาดเจ็บของของเธอ
ได้ตัดสินใจแก้ไขปัญหานี้หลังเธอเสียชีวิต ด้วยการตัดทางถนนข้ามสันเขานี้ เพื่อให้การเดินทางจากหมู่บ้านของเขาสามารถทำได้ง่ายขึ้น มาญฌีรู้สึกว่าเขาต้องทำอะไรสักอย่างแก่สังคม และการตัดถนนข้ามเขานี้จะช่วยให้คนในหมู่บ้านสามารถเข้าถึงบริการการแพทย์ได้ง่ายขึ้นมาก
เขาขุดทางถนนยาว 110 เมตร กว้าง 9.1 เมตร นี้เสร็จในเวลา 22 ปี (1960–1982) ใช้เพียงแค่ค้อนกับสิ่วเท่านั้น ทางถนนนี้ลดระยะทางระหว่างบริเวณอาตรี กับ วาฌีรกันจ์ ในอำเภอคยา ลงจาก 55 กม เหลือ 15 กม แม้ตอนแรกเขาจะถูกชาวบ้านในคหเลาร์ล้อเลียน แต่ท้ายที่สุดชาวบ้านเหล่านี้เป็นผู้ที่ได้รับประโยชน์มากจากทางถนนของมาญฌี มาญฌีได้ระบุว่า "แม้ชาวบ้านส่วนใหญ่จะล้อเลียนผมในตอนแรก แต่ก็มีอยู่สองสามคนที่ให้ความช่วยเหลือผ่านการให้อาหารผม และช่วยผมซื้อเครื่องมือต่าง ๆ"
ถนนโดยรัฐบาลอย่างเป็นทางการได้ปูขึ้นทับทางที่เขาสร้างในปี 2007 หลังมาญฌีเสียชีวิต
การเสียชีวิต

มาญฌีเสียชีวิตจากมะเร็งตับอ่อน โดยก่อนเสียชีวิตได้รับตัวเข้าดูแลในสถาบัน AIIMS นิวเดลี ตั้งแต่วันที่ 23 กรกฎาคม 2007 และเสียชีวิตในวันที่ 17 สิงหาคม 2007 และได้รับการประกอบรัฐพิธีศพโดยรัฐบาลรัฐพิหาร
และรัฐบาลรัฐพิหารยังเสนอชื่อเขาเข้ารับปัทมศรีจากรัฐบาลกลางในปี 2006
ในปี 2016 ไปรษณีย์อินเดียได้ปล่อยดวงตราไปรษณียากรในชุด "ชาวพิหาร" ซึ่งมีมาญฌีเป็นหนึ่งในนั้นด้วย
ถนนช่วงเขาที่มาญฌีขุด ในภาพคือหลังรัฐบาลปูพื้นถนนใหม่แล้ว
ทอม ออสเตน

| ทอม ออสเตน |
| --- | --- |
เกิด:  (1988-09-15) 15 กันยายน ค.ศ. 1988 (36 ปี) แฮมป์เชอร์, อังกฤษ
อาชีพ: นักแสดง
ปีปฏิบัติงาน: 2010–ปัจจุบัน
ญาติ: Freddy Carter (น้องชาย)
โทมัส ไมเคิล คาร์เตอร์ (อังกฤษ: Thomas Michael Carter; เกิด 15 กันยายน พ.ศ. 2531) เป็นที่รู้จักในชื่อ ทอม ออสเตน เป็นนักแสดงชาวอังกฤษมีชื่อเสียงจากการแสดงละครทางโทรทัศน์ที่รับบทเป็น แจสเปอร์ ฟรอสต์ในเรื่อง เดอะรอยัลส์ และ กาย ฮอบกินส์ ในเรื่อง แกรนต์เชสเตอร์
ทรีพลัสวัน

| ทรีพลัสวัน  3 PLUS 1> ข้อมูลพื้นฐาน |
| --- | --- |
ที่เกิด:  กรุงเทพ ประเทศไทย
แนวเพลง: ป็อป
ช่วงปี: พ.ศ. 2546 - 2548
ค่ายเพลง: อาร์เอส

สมาชิก: ปราชญา พูลพงศ์ (เทมส์)  เอกอมร เอี่ยมศิริรักษ์ (มาร์ติน)  กฤติศักดิ์ เกียรติสุรนนท์ (บุ๊ง)  พิธาน คณิวิชาภรณ์ (หนึ่ง)
ทรีพลัสวัน (อังกฤษ: 3 plus one) เป็นชื่อของนักร้องกลุ่มบอยแบนด์ในประเทศไทย สังกัดอาร์เอส ประกอบด้วยสมาชิก เทมส์ – พงศ์พันธ์ พูลพงศ์ เปลี่ยนเป็น ปราชญา พูลพงศ์, มาร์ติน – เอกอมร เอี่ยมศิริรักษ์, บุ๊ง – กฤติศักดิ์ เกียรติสุรนนท์ และ หนึ่ง – พิธาน คณิวิชาภรณ์ ปัจจุบัน ทรีพลัสวัน ได้แยกวงแล้ว  หลังแยกวง เทมส์ และ มาร์ติน ได้จับคู่ออกอัลบั้มดูโอ้ สังกัด Sony Music ในชื่อวงและชื่ออัลบั้ม เทมส์ มาร์ติน Thames Martin
สมาชิก

| ชื่อ-นามสกุล | ชื่อเล่น | เชื้อชาติ | ตำแหน่งในวง | วันเกิด |
| --- | --- | --- | --- | --- |
| ปราชญา พูลพงศ์ | เทมส์ | ไทย | หัวหน้าวง นักร้องเสียงหลัก | 11 กรกฎาคม พ.ศ. 2522 (45 ปี) |
| เอกอมร เอี่ยมศิริรักษ์  | มาร์ติน | ไทย | นักร้องนำ | (37 ปี) |
| กฤติศักดิ์ เกียรติสุรนนท์ | บุ๊ง | ไทย | นักร้องเสริม | 20 มีนาคม พ.ศ. 2521 (46 ปี) |
| พิธาน คณิวิชาภรณ์ | หนึ่ง | ไทย | แร็ปเปอร์หลัก | 24 มิถุนายน พ.ศ. 2524 (43 ปี) |
ผลงานเพลง

| รายละเอียดอัลบั้ม | รายชื่อเพลง |
| --- | --- |
อัลบั้ม ชื่อ: 3 PLUS 1  ประเภท: ซีดี/วีซีดี/เทป  ปี: พ.ศ. 2546  สังกัด: อาร์เอส:  กลับมารักเธอดีกว่า  คืนเดียว  ใจ-ฉัน-รัก-เธอ  ฉันหรือใคร  นัดสุดท้าย  เป็นได้แค่พี่ชาย  ผมอยาก  ไม่เขาก็เธอ  ไม่มีข้อแม้  เรื่องฮิต ๆ
ผลงานละคร > เทมส์ > ละครโทรทัศน์

| ปี พ> ศ. | เรื่อง | ออกอากาศ | รับบทเป็น | หมายเหตุ |
| --- | --- | --- | --- | --- |
| 25 |  | ช่อง 3 |  |  |
ผลงานละคร > เทมส์ > ผลงานละครชุด

| ปี พ> ศ. | เรื่อง | ออกอากาศ | บทบาท | หมายเหตุ |
| --- | --- | --- | --- | --- |
| 25 |  | ช่อง |  |  |
ผลงานละคร > มาร์ติน > ละครโทรทัศน์

| ปี พ> ศ. | เรื่อง | ออกอากาศ | รับบทเป็น | หมายเหตุ |
| --- | --- | --- | --- | --- |
| 25 |  | ช่อง 3 |  |  |
ผลงานละคร > มาร์ติน > ผลงานละครชุด

| ปี พ> ศ. | เรื่อง | ออกอากาศ | บทบาท | หมายเหตุ |
| --- | --- | --- | --- | --- |
| 25 |  | ช่อง |  |  |
ผลงานละคร > บุ๊ง > ละครโทรทัศน์

| ปี พ> ศ. | เรื่อง | ออกอากาศ | รับบทเป็น | หมายเหตุ |
| --- | --- | --- | --- | --- |
| 25 |  | ช่อง 3 |  |  |
ผลงานละคร > บุ๊ง > ผลงานละครชุด

| ปี พ> ศ. | เรื่อง | ออกอากาศ | บทบาท | หมายเหตุ |
| --- | --- | --- | --- | --- |
| 25 |  | ช่อง |  |  |
ผลงานละคร > หนึ่ง > ละครโทรทัศน์

| ปี พ> ศ. | เรื่อง | ออกอากาศ | รับบทเป็น | หมายเหตุ |
| --- | --- | --- | --- | --- |
| 2550 | กงจักรลายดอกบัว | ช่อง 3 | อาธร (นัท) |  |
ผลงานละคร > หนึ่ง > ผลงานละครชุด

| ปี พ> ศ. | เรื่อง | ออกอากาศ | บทบาท | หมายเหตุ |
| --- | --- | --- | --- | --- |
| 25 |  | ช่อง |  |  |
ทอม เมย์น

| ทอม เมย์น |
| --- | --- |
เกิด:  (1944-01-19) 19 มกราคม ค.ศ. 1944 (80 ปี) วอเตอร์บูรี รัฐคอนเนตทิคัต
สัญชาติ: อเมริกัน
ศิษย์เก่า: มหาวิทยาลัยเซาเทิร์นแคลิฟอร์เนีย บัณฑิตวิทยาลัยการออกแบบ มหาวิทยาลัยฮาร์วาร์ด
รางวัล: รางวัลพริตซ์เกอร์ (2005) 
ทอม เมย์น (อังกฤษ: Thom Mayne) เกิดเมื่อวันที่ 19 มกราคม ค.ศ. 1944 ที่เมืองวอเตอร์บูรี รัฐคอนเนตทิคัต เป็นสถาปนิกลอสแอนเจลิส เขาจบการศึกษาจากมหาวิทยาลัยเซาเทิร์นแคลิฟอร์เนีย (1969) และบัณฑิตวิทยาลัยการออกแบบ มหาวิทยาลัยฮาร์วาร์ด ในปี ค.ศ. 1978 เมย์นได้ร่วมก่อตั้งสถาบันสถาปัตยกรรมเซาเทิร์นแคลิฟอร์เนีย (Southern California Institute of Architecture (SCI-Arc))  ในปี ค.ศ. 1972 จากนั้นเขาได้สอนที่ SCI-Arc ,มหาวิทยาลับโพลีเทคนิครัฐแคลิฟอร์เนีย, โพโมนา (แคลโพลีโพโมนา) และที่มหาวิทยาลัยแคลิฟอร์เนีย ลอสแอนเจลิส (UCLA) เขาเป็นคนสำคัญของ มอร์ฟอร์ซิส (Morphosis Architects) ต่อมาคือสำนักงานสถาปนิกตั้งอยู่ที่แซนตาโมนิกา รัฐแคลิฟอร์เนีย เมย์นได้รับรางวัลพริตซ์เกอร์ ในเดือนมีนาคม ค.ศ. 2005
ทอม วอลเลอร์

ทอม วอลเลอร์ (อังกฤษ: Tom Waller, เกิด 4 เมษายน พ.ศ. 2517 ที่กรุงเทพมหานคร ประเทศไทย) ผู้กำกับและผู้สร้างภาพยนตร์ ลูกครึ่งไอริช-ไทย ทอม วอลเลอร์ก่อตั้งบริษัทสร้างภาพยนตร์ เดอ วอร์เรน พิคเจอร์ (อังกฤษ: De Warrenne Picture Company Ltd)
ผลงาน

ผลงานชิ้นแรกของเขาคือภาพยนตร์เรื่อง Monk Dawson (2541) ซึ่งเป็นผลงานการกำกับชิ้นแรกของเขาโดยสร้างจากนวนิยายชนะรางวัลของ Piers Paul Read จากนั้นเขาไปอำนวยการสร้างภาพยนตร์เรื่อง Eviction (พ.ศ. 2542), ผีเสื้อร้อนรัก (พ.ศ. 2545), นาค รักแท้ วิญญาณ ความตาย (2548), The Elephant King (พ.ศ. 2549) และ ซอยคาวบอย (พ.ศ. 2551) ซึ่งได้ถูกคัดเลือกให้ไปฉายในหัวข้อ Un Certain Regard ในเทศกาลภาพยนตร์เมืองคานส์ ภาพยนตร์เรื่องที่ 2 ของเขาคือ "ศพไม่เงียบ" (อังกฤษ: Mindfulness and Murder) ภาพยนตร์ภาษาไทยแนว ปริศนา-ฆาตกรรม ซึ่งสร้างจากนวนิยายชื่อเดียวกันโดย Nick Wilgus  และ ภาพยนตร์ "เพชฌฆาต" (The Last Executioner) (พ.ศ. 2557)
ในปี พ.ศ. 2549 เขากำกับมิวสิควิดีโอเพลง "เอล นีโญ่" ให้กับนักร้องหญิงชาวไทย ทาทา ยัง
ต่อมาในปี พ.ศ. 2561 วอลเลอร์ได้รับเลือกให้กำกับภาพยนตร์ไทยเรื่อง The Cave นางนอน ภาพยนตร์ที่ดัดแปลงจากเรื่องจริงของ ปฏิบัติการค้นหาและกู้ภัยถ้ำหลวง ในถ้ำหลวง ซึ่งมีนักแสดงอาวุโสชาวไทย นิรุตติ์ ศิริจรรยา ร่วมแสดงในบทบาทของรัฐมนตรีว่าการกระทรวงการท่องเที่ยว พร้อมกับได้หน่วยซีลที่ร่วมในปฏิบัติการครั้งนั้นมาร่วมแสดงในภาพยนตร์เรื่องนี้
ด้านชีวิตส่วนตัว วอลเลอร์สมรสกับกับอดีตนักแสดงหญิง นักดนตรี และดีเจชาวไทย คทรีน่า กลอส ซึ่งได้ทำหน้าที่โปรดิวเซอร์ในเรื่อง "เพชฌฆาต" มีบุตร 2 คน
ทวิงเกิล (อีพี)

ทวิงเกิล (อังกฤษ: Twinkle) เป็นผลงานเพลงจากแททีซอ ซึ่งเป็นนักร้องกลุ่มย่อยสัญชาติเกาหลีใต้ โดยเป็นอีพีแรกในชุดทวิงเกิล เพลงได้รับการเปิดตัว ณ วันที่ 29 เมษายน ค.ศ. 2012 ซึ่งเป็นเพลงแรกในฐานะวงแททีซอ ซึ่งเป็นกลุ่มย่อยกลุ่มแรกของเกิร์ลกรุ๊ปเกาหลีใต้ที่รู้จักกันในชื่อเกิลส์เจเนอเรชัน และเป็นซิงเกิลอย่างเป็นทางการชุดแรก ทวิงเกิลเขียนและอำนวยการสร้างโดย แบรนดอน เฟรลีย์, เจเมลล์ เฟรลีย์, ฆาเวียร์ โซลิด ภายใต้ทีมผู้ผลิตของพวกเขาที่มีชื่อว่า แจมแฟคทอรี่
ด้านดนตรี เพลงทวิงเกิลได้ขึ้นจังหวะแดนซ์ป็อป ด้วยอิทธิพลของแนวเพลงฟังก์, อิเล็กโทรป็อป และ โก-โก ซึ่งได้รับแรงบันดาลใจจากเพลงโปรดของ สตีวี่ วันเดอร์ โดยเพลงมีแรงบันดาลใจมาจากจังหวะยุค 70 ที่ซึ่งนักร้องสาวได้แสดงพลังการร้องของพวกเธอ เพลงที่ได้ทำการบันทึกได้รับการดาวน์โหลดกว่า 604,870 ครั้งในช่วงสัปดาห์แรกของการเปิดตัว และชนะในรายการชาร์ตกาออนสำหรับการดาวน์โหลดประจำสัปดาห์
แล้วมิวสิกวิดีโอก็ได้รับการเปิดตัว ณ วันที่ 30 เมษายน ค.ศ. 2012
มิวสิกวิดีโอ > ทีเซอร์

การเปิดตัวของทีเซอร์วิดีโอทวิงเกิลได้เริ่มขึ้นในวันที่ 25 เมษายน ค.ศ. 2012 โดยมีการเปิดตัวแทยอนเป็นคนแรก
แทยอน: วิดีโอทีเซอร์สำหรับแทยอนได้รับการเปิดตัวผ่านทาง SME ทางการในยูทูปเมื่อวันที่ 25 เมษายน ค.ศ. 2012 โดยได้ปรากฏตัวแทยอนในฉากต่าง ๆ ซึ่งได้แก่ ตัวเธอซึ่งอยู่ในร้านทำผมร่วมกับสมาชิกคนอื่น ๆ, ฉากบนพรมสีแดงพร้อมกับเสื้อคลุมยุค 50 และในล็อบบี้ ด้วยรูปแบบลายเสือดาว
ทิฟฟานี่: ทีเซอร์ของทิฟฟานี่ได้รับการเปิดตัว ณ วันที่ 26 เมษายน ค.ศ. 2012 ซึ่งมีฉากคล้ายกับของแทยอน อย่างไรก็ตาม มีการแทนที่ร้านทำผมด้วยการแสดงให้เห็นเวทีที่อลังการกับนักเต้นในด้านหน้าเครื่องหมายที่เขียนว่า "ทวิงเกิล" สมาชิกวงเอ็กโซ อย่าง เซฮุน และ ไค ยังได้รับเชิญเป็นตัวประกอบในทีเซอร์ ซึ่งได้เห็นในวิดีโอฉบับเต็มในภายหลัง
ซอฮย็อน: ทีเซอร์ของซอฮย็อนได้รับการเปิดตัว ณ วันที่ 27 เมษายน ค.ศ. 2012 ซึ่งส่วนใหญ่จะมีการตัดทอนในส่วนของซอฮย็อนและฉาก ที่ซึ่งมีสามสาวทำการร้องเพลงอยู่หน้านักดนตรีรวมถึงนักเต้นแบ็คอัพ ซึ่งจบลงแบบเดียวกับแทยอนซึ่งอยู่ที่ร้านทำผม